

**Pecyn Gwybodaeth tendr gwaith “Gwirfoddoli a’r Gymraeg 2022”**

**Mentrau Iaith Cymru**  **Ionawr 2022**

Cynnwys:

1. Hysbyseb (tudalennau 1 a 2)
2. Briff y gwaith (tudalennau 2 a 3)
3. Gwybodaeth Gyffredinol (Amserlen, cyllideb ac ati- tudalen 4)
4. Ffurflen Ymgeisio a system marcio ceisiadau (atodiad 1- tudalennau 5 i 8)

**1.Hysbyseb:**

**Cytundeb llawrydd cyfnod penodol- y gwaith wedi ei gwblhau erbyn diwedd Mehefin 2022.**

**Y Gymraeg a Gwirfoddoli 2022-** Cyfle cyffrous i gwmni neu unigolyn profiadol, proffesiynol a chymwys i weithio gyda ni ar gynllun arloesol Y Gymraeg a Gwirfoddoli 2022. Bydd y cwmni llwyddiannus yn cyd-weithio gyda staff Mentrau Iaith Cymru (MIC) i wireddu’r cynllun.

Mae MIC wedi bod yn llwyddiannus gyda chais i Gronfa Strategol Gwirfoddoli Cymru. Mae’r Grantiau Strategol Gwirfoddoli Cymru yn rhaglen ariennir gan Lywodraeth Cymru, ac yn cael ei weinyddu gan Gyngor Gweithredu Gwirfoddoli Cymru.

**Y Gwaith:**

* Ymchwilio i sefyllfa'r Gymraeg a Gwirfoddoli ar hyn o bryd, gan ganolbwyntio ar ambell ardal benodol
* Creu Fframwaith Gwirfoddoli a’r Gymraeg
* Cynnal ymgyrch i gael mwy o bobl yn gwirfoddoli yn defnyddio’r Gymraeg

Mae sawl darn o waith blaenorol yn mynd i fwydo mewn i'r cynllun, ac mae nifer o endidau cenedlaethol eraill yn mynd i fod yn rhan ohono. Cynllun fydd gydag allbynnau ymarferol i fudiadau ac unigolion ledled Cymru yw hwn, nid darn o waith ymchwil yn unig.

Mudiad cenedlaethol yw MIC sy'n cefnogi gwaith y 22 Menter Iaith leol ledled y wlad [www.mentrauiaith.cymru](http://www.mentrauiaith.cymru)

**Y cwmni/ unigolyn llwyddiannus:**

* Dealltwriaeth o sefyllfa'r Gymraeg, Prosiect 2050 a'r Trydydd Sector yng Nghymru
* Profiad o weithio mewn partneriaeth, o weithio gyda sawl mudiad/ cwmni ar y tro a phrofiad o weithio gyda gwirfoddolwyr
* Profiad o waith ymchwil, dadansoddi data, cynhyrchu adroddiadau a rhoi cyflwyniadau

Am fwy o wybodaeth a phecyn ymgeisio am y tendr cysylltwch ag Iwan Hywel, Arweinydd Tîm MIC - iwanhywel@mentrauiaith.cymru **Dyddiad Cau: 28.1.2022**

**2. Briff y Gwaith**

Dylid cyfeirio unrhyw ymholiadau a dychwelyd tendr i Iwan Hywel, Arweinydd Tîm MIC - iwanhywel@mentrauiaith.cymru

**Beth rydym eisiau?**

Ein bwriad drwy roi’r darn o waith yma allan i dendr yw cael cefnogaeth arbenigol fydd ein cefnogi i sicrhau llwyddiant y cynllun arloesol hwn.

**Cefndir:**

Mae MIC yn cefnogi gwaith y 22 Menter Iaith leol. Mae’r Mentrau Iaith yn creu cyfleoedd i bawb ddefnyddio’r Gymraeg yn ein bywydau pob dydd ac yn ein cymunedau lleol.

Bwriad “Gwirfoddoli a’r Gymraeg 2022” yw cyrraedd sefyllfa ble mae gwell dealltwriaeth gan endidau o sut i fynd ati i ddenu gwirfoddolwyr sydd am ddefnyddio’r Gymraeg, a bod mwy o bobl yn gwirfoddoli a gwneud hynny wrth ddefnyddio’r Gymraeg.

Mae 3 rhan benodol i'r gwaith (gweler isod) a bydd y cwmni/ unigolyn llwyddiannus yn cydweithio gyda staff MIC ar y cynllun i sicrhau llwyddiant ar draws Rhan 1 a Rhan 2.

***\*Mae’r isod yn ddisgrifiad o’r holl waith yn y cynllun, bydd beth yn union sydd angen i enillydd y tendr hwn gwblhau yn cael ei benderfynu mewn trafodaethau a bydd disgwyl hyblygrwydd, ond bydd yn cynnwys gwaith ar yr holl bwyntiau o dan Rhan 1 a Rhan 2. Bwriadwn gynnal cyfarfodydd wythnosol yn ystod cyfnod y cynllun i sicrhau cydweithio agos rhwng staff MIC ac enillydd y tendr. Mae ychydig o’r gwaith wedi cychwyn.***

**Rhan 1:**

Gwerthuso'r hyn ddigwyddir yn barod o ran gwirfoddoli a’r Gymraeg mewn 3 neu 4 ardal ddaearyddol, a chynnwys a thrafod gydag endidau cenedlaethol perthnasol

Gweithio gyda’r Cyngor Gwirfoddol Lleol ac endidau sydd am ddenu gwirfoddolwyr yn defnyddio’r Gymraeg yn yr ardaloedd i ddysgu am arferion da a gwersi sydd i'w dysgu

Canfod dulliau recriwtio a systemau cyfeirio gwirfoddolwyr a beth sydd angen ei gryfhau

Adnabod anghenion hyfforddiant a datblygu- cydweithio gyda’r endidau sy’n arbenigwyr yn y meysydd amrywiol fydd yn cael eu hadnabod - hyn yn genedlaethol hefyd, i sicrhau fod pawb yn gwybod ble i dderbyn arweiniad/ hyfforddiant

2 elfen fydd angen eu cynnwys a dehongli yw-

• “Gwirfoddoli Yn y Gymraeg”- gwirfoddoli yn defnyddio’r iaith ond ddim yn benodol gydag endidau sy’n gweithio er budd yr iaith

• “Gwirfoddoli Dros y Gymraeg”- gwirfoddoli yn defnyddio’r iaith gydag endidau sy’n gweithio yn benodol er budd yr Iaith

**Rhan 2:**

Rhannu’r arferion da o’r ardaloedd ac o drafodaethau gyda phartneriaid cenedlaethol:

• Systemau cyfeirio clir, cryfhau perthynas rhwng endidau a chreu gwell gyfleoedd i wirfoddolwyr

• Hyrwyddo defnydd gwefan Gwirfoddoli Cymru, sicrhau niferoedd digonol o gyfleoedd ar y portal hwnnw

• Creu fframwaith cenedlaethol **Y Gymraeg a Gwirfoddoli** bydd yn waddol i'r prosiect a phe bai angen/ awydd yn gallu cael i'w ddefnyddio gan endidau yn y dyfodol i fwydo mewn i gynllun Investing in Volunteers

**Rhan 3:**

Ymgyrch denu Gwirfoddolwyr sydd am ddefnyddio’r Gymraeg, hynny i gyfleoedd YN y Gymraeg a DROS y Gymraeg. Ymgyrch broffesiynol ar draws y cyfryngau traddodiadol a digidol

**3. Hysbysebu, Penderfyniad, Amserlen, Cyllideb a Gwybodaeth Gyffredinol**

**Hysbysebu a Phenodi’r cwmni llwyddiannus**

Bydd y tendr hwn yn cael ei hysbysebu ar wefan Gwerthu i Gymru ac ar gyfrifon cymdeithasol MIC ac yn cael ei yrru allan at gwmnïau y gwyddwn amdanynt yn barod fydd o bosib efo diddrodeb. Bydd y Mentrau Iaith lleol hefyd, ble’n bosib, yn lledaenu’r neges am y cyfle.

Bydd angen gwneud cais yn uniongyrchol i MIC drwy ddychwelyd y ffurflen yn atodiad 1 i Iwan Hywel- iwanhywel@mentrauiaith.cymru

Bydd Pwyllgor Gweithredol MIC yn penderfynu ar bwy fydd yn gwneud y gwaith, drwy system sgorio benodol y gwelir yn atodiad 1.

**Amserlen:**

Cychwyn Hysbysebu: 11/1/22

Dyddiad cau ceisiadau: 28/1/22

Rhoi gwybod i'r cwmni Llwyddiannus: 31/1/22

Y Gwaith i gychwyn: Chwefror 2022

Y Gwaith i orffen: Mehefin 2022

**Cyllideb:** Mae gennym hyd at £24,000 (yn cynnwys TAW os yn berthnasol) i wneud y gwaith hwn

**Gwybodaeth Ychwanegol:**

Mentrau Iaith- [www.mentrauiaith.cymru](http://www.mentrauiaith.cymru)

Cymraeg 2050- <https://llyw.cymru/cymraeg-2050-ein-cynllun-ar-gyfer-2021-i-2026-html>

Atodiad 1: Ffurflen Gais a gwybodaeth sgorio ceisiadau:

**Manylion Cyffredinol:**

**Enw Cwmni:**

|  |
| --- |
|    |

**Cyfeiriad:**

|  |
| --- |
|    |

**Enw a theitl swydd y sawl sy’n llenwi’r ffurflen:**

|  |
| --- |
|    |

**E-bost a Rhif cyswllt:**

|  |
| --- |
|  |

Oes yswiriant “indemnity” gan eich cwmni fydd yn diogelu MIC rhag unrhyw gamgymeriadau posib all ddigwydd petaech yn llwyddiannus yn derbyn y cytundeb?\*

Oes/ Nagoes (Rhowch gylch o amgylch yr ateb perthnasol)

\*gofynnwn i chi atodi copi o’r dystysgrif yswiriant gyda’r cais hwn

**Ateb Gofynion Y Gwaith:**

|  |
| --- |
| 1. Disgrifiwch y profiad sydd gan eich cwmni sy’n cyd-fynd gyda’r hyn yr ofynnwn amdano fel profiad yn yr hysbyseb.

**Uchafswm 600 gair**, bydd eich ateb i'r cwestiwn hwn yn cael ei farcio gan ein Pwyllgor Gweithredol, **30% o’r penderfyniad ar y cwestiwn hwn**.Croeso i chi atodi hyd at 3 enghraifft o waith rydych wedi ei gyflawni sy’n berthnasol i'r gwaith. Gall y rhain fod yn enghreifftiau o adroddiadau, cyflwyniadau, gwaith ymchwil, cynlluniau ayyb, ni fyddwn yn cyfri’r enghreifftiau tuag at yr uchafswm geiriau. |

|  |
| --- |
| 1. Disgrifiwch sut byddwch yn mynd ati i wneud y gwaith sydd wedi ei rannu gennym yn Rhan 1 a Rhan 2, disgrifiwch be fyddwch yn ei gynnig o dan y camau penodol, be allwn ddisgwyl gennych yn ystod y gwaith a chofiwch gynnwys unrhyw syniadau gwreiddiol cyffrous sydd gennych.

**Uchafswm 1,000 gair**, bydd eich ateb i'r cwestiwn yn cael ei farcio gan ein Pwyllgor Gweithredol, **40% o’r penderfyniad ar y cwestiwn hwn**. |

1. Costau eich cynnig a chyllideb

Gofynnwn i chi nodi eich amcan gostau i gwblhau Rhan 1 a Rhan 2 nodi’r yn y briff.

Bydd eich ateb i'r cwestiwn yn cael ei farcio gan ein Pwyllgor Gweithredol, **30% o’r penderfyniad ar y cwestiwn hwn**

|  |  |
| --- | --- |
|  | **Costau**  |
| Rhan 1: Rhowch amcan faint fydda cwblhau Rhan 1 yn y briff uchod yn costio, a sawl diwrnod gwaith yw hyn | £ |
| Rhan 2: Rhowch amcan faint fydda cwblhau Rhan 1 yn y briff uchod yn costio, a sawl diwrnod gwaith yw hyn | £ |
| Cyfanswm (Yn cynnwys TAW os yn berthnasol) | £ |

Dychwelwch i iwanhywel@mentrauiaith.cymru ddim hwyrach na **12pm dydd Gwener 28/1/2021**